Venäläinen kulttuuri
Tunnetuimpia venäläisiä nykymusiikin edustajia ovat muun muassa viihdelaulaja Alla Pugatšova, tyttöpop-ryhmä t.A.T.u. ja Euroviisuissa menestynyt Dima Bilan. Venäläisistä nykykirjailijoista mainitsemisen arvoisia ovat muun muassa Boris Akunin ja Viktor Pelevin.
Itar-Tass
TASS (, lyh. ТАСС) on Moskovassa keskuspaikkaansa pitävä valtio-omisteinen Venäjän uutistoimisto. Yhtiömuodoltaan se on federatiivinen unitaarinen yritys (FGUP). Yhtiömuodosta FGUP seuraa, että ITAR-TASSin on lain mukaan toimittava Venäjän federaation etujen mukaan. Kyseessä ei siis ole valtiosta riippumaton uutistoimisto. Venäjän federaation vuoden 2014 budjetista Itar-Tassille myönnettiin 1,224 miljardin ruplan eli noin 27,0 miljoonan euron valtiontuki.
Syyskuun 1. päivänä 1904 perustettiin "Sankt Peterburgskoje telegrafnoje agentstvo" (SPTA), joka oli tuolloisen Venäjän keisarikunnan ensimmäinen virallinen uutistoimisto. Tätä seurasi 1914 "Petrogradskoje telegrafnoje agentstvo" (PTA), 1918 "Rossijskoje telegrafnoje agentstvo" (RosTA eli Rosta) ja Rostasta 1925 muodostettu Neuvostoliiton sähketoimisto "Telegrafnoje agentstvo Sovetskogo Sojuza" (TASS eli Tass) vuoteen 1992.